wickkiey/tamil-wikipedia-chunked huggingface dataset:
# அஞ்சு தோடியா

**அஞ்சு தோடியா** (*Anju Dodiya*) (பிறப்பு 7 ஏப்ரல் 1964) ஓர் சமகால இந்திய ஓவியர் ஆவார். இவர் மும்பையில் வசித்து வருகிறார். இவரது ஓவியங்கள் சுயசரிதை மற்றும் மனித உறவுகளை கருப்பொருளாகக் கொண்டுள்ளன. பொதுவாக 'பெண்கள்' மையக்கருவாக உள்ளனர்.  
இவரது படைப்புகள் பெரும்பாலும் நீர்வண்ணம் மற்றும் கரி ஆகியவற்றின் கலவையாக ஒரு ஊடகமாக உள்ளன.
# அஞ்சு தோடியா

## வாழ்க்கை மற்றும் கல்வி

அஞ்சு தோடியா மகாராட்டிரவின் மும்பையில் பிறந்தவர். 1986 ஆம் ஆண்டில் சர் ஜே. ஜே. கலைப்பள்ளியில் ஓவியத்தில் பட்டம் பெறுள்ளார். இவர் சமகால இந்திய ஓவியராக விளங்கும் அதுல் தோடியா இவரது கணவர் ஆவார். இவர்களின் மகள் பிராஜும் ஒரு கலைஞர்.
# அஞ்சு தோடியா

## தொழில் வாழ்க்கை

ஆரம்ப நாட்களில், இவரது கலை பெரும்பாலும் பண்பியல் ஓவிய பாணியிலேயே இருந்தது. இருப்பினும், மனித மனம் மற்றும் உளநிலைப் பகுப்பாய்வு ஆகியவற்றில் நிலையான ஆர்வத்துடன், மானுடவியல் உருவங்களைப் பற்றிய இவரது சாய்வு இவரது படைப்புகளில் தொடர்ந்து இடம்பெற்றுள்ளது. ஜியோட்டோ போன்ற மறுமலர்ச்சி ஓவியர்கள், இங்மார் பெர்க்மேனின் திரைப்படங்கள், ஜப்பானிய உகியோ-இ அச்சுகள் மற்றும் சில்வியா பிளாத் போன்றோரின் கவிதைகள் ஆகியவற்றால் தோடியா ஈர்க்கப்பட்டுள்ளார். இடைக்கால பக்திக் கவிதைகள், குஜராத்தி நாட்டுப்புறக் கதைகள் மற்றும் உலகெங்கிலும் உள்ள புராணங்களாலும் இவர் ஈர்க்கப்பட்டுள்ளார். இந்த தாக்கங்கள் அனைத்தின் ஒருங்கிணைந்த விளைவும் இவரது தனித்துவமான ஓவிய பாணியில் பிரதிபலிக்கிறது.
# அஞ்சு தோடியா

## தொழில் வாழ்க்கை

### கருப்பொருள்கள்

சமகால நிகழ்வுகள், சமூகவியல், பொருளாதாரம் மற்றும் கலாச்சாரம் பற்றிய நுட்பமான வர்ணனைகள் இவரது கலைப்படைப்புகளின் முக்கிய கருப்பொருள்களாக உள்ளன.
# அஞ்சு தோடியா

## தொழில் வாழ்க்கை

### முக்கியக் கண்காட்சிகள்

இலண்டனில் நடைபெற்ற பிரைஸ் சர்வதேச கலை கண்காட்சி, ஆங்காங்கில் உள்ள பாசெல் கலைக்கூடம், இந்தியக் கலை கண்காட்சி மற்றும் புதுதில்லியில் நடந்த தில்லி சமகால கலை வாரம் ஆகியவற்றில் தோடியாவின் படைப்புகள் காட்சிக்கு வைக்கப்பட்டன. இந்தியாவிலும் வெளிநாட்டிலும் பல தனி மற்றும் குழு கண்காட்சிகளிலும் இவர் ஒரு பகுதியாக இருந்து வருகிறார்.
# 2025 மகளிர் துடுப்பாட்ட உலகக்கிண்ணம்

**2025 மகளிர் துடுப்பாட்ட உலகக்கிண்ணம்** (*2025 Women's Cricket World Cup*) பதின்மூன்றாவது மகளிர் துடுப்பாட்ட உலகக்கிண்ணமாகும். இந்தப் போட்டிகளை இந்தியாவும் இலங்கையும் இணைந்து நடாத்துகின்றன. 1978, 1997, 2013 ஆகிய ஆண்டுகளில் மகளிர் உலகக்கிண்ணப் போட்டிகளை நடாத்திய இந்தியா, நான்காவது முறையாகப் போட்டிகளை நடாத்துகின்றது. இலங்கை ஏற்று நடாத்தும் முதலாவது மகளிர் உலகக்கிண்ணம் இதுவாகும். 8 அணிகள் பங்கேற்கும் இறுதி உலகக்கிண்ணம் இதுவாகும். 2022இல் ஏழாவது முறையாக உலகக்கிண்ணத்தை வென்ற ஆத்திரேலியா நடப்பு வாகையாளராக இருந்தது. அரையிறுதியில் ஆத்திரேலியாவைத் தோற்கடித்த இந்தியா இறுதிப் போட்டியில் வென்று நடப்பு வாகையாளராக உள்ளது.
# 2025 மகளிர் துடுப்பாட்ட உலகக்கிண்ணம்

## பின்னணி

சூன் 2025இல், பன்னாட்டுத் துடுப்பாட்ட அவை இந்தப் போட்டிகள் 30 செப்டெம்பர் முதல் 2 நவம்பர் 2025 வரை நடைபெறும் என அறிவித்தது. 2024 டிசம்பர் 19 அன்று, இந்தியத் துடுப்பாட்டக் கட்டுப்பாட்டு வாரியத்திற்கும் பாகிஸ்தான் துடுப்பாட்ட அவைக்கும் இடையிலான ஒப்பந்தத்தைத் தொடர்ந்து, 2024–2027 காலக்கட்டத்தில் நடைபெறும் ஐசிசி போட்டிகளில் இந்தியா-பாகிஸ்தான் அணிகளுக்கிடையிலான போட்டிகள் நடுநிலை மைதானங்களில் நடத்தப்படும் என்று ஐசிசி உறுதிப்படுத்தியது. இந்த ஒப்பந்தத்தின் படி பாகிஸ்தானின் அனைத்து போட்டிகளும், மேலும் சில போட்டிகளும் இலங்கைக்கு மாற்றப்பட்டன.
# 2025 மகளிர் துடுப்பாட்ட உலகக்கிண்ணம்

## நிகழிடங்கள்

ஐந்து வெவ்வேறு இந்திய மைதானங்களில் போட்டிகள் நடத்தப்படும் என்று முதலில் திட்டமிடப்பட்டது. சாதகமான வானிலை நிலைமைகளை உடைய நகரங்களுக்கு பிசிசிஐ முன்னுரிமை அளித்ததுடன் போக்குவரத்து, வசதிகளின் அடிப்படையில் மைதானங்கள் தெரிவுசெய்யப்பட்டன. பாக்கித்தானின் போட்டிகள் இலங்கையில் நடைபெற்றன.
| நகரம் | நவி மும்பை | குவகாத்தி | விசாகப்பட்டினம் | இந்தூர் | கொழும்பு |
| --- | --- | --- | --- | --- | --- |
| } |  |  |  |  |  |
# 2025 மகளிர் துடுப்பாட்ட உலகக்கிண்ணம்

## போட்டிகள்

பன்னாட்டுத் துடுப்பாட்ட அவை போட்டி அட்டவணையை 16 ஜூன் 2025 அன்று அறிவித்தது. திருத்தப்பட்ட அட்டவணை 22 ஆகத்து 2025 அன்று அறிவிக்கப்பட்டது.
# 2025 மகளிர் துடுப்பாட்ட உலகக்கிண்ணம்

## போட்டிகள்

### குழுநிலை

---
# 2025 மகளிர் துடுப்பாட்ட உலகக்கிண்ணம்

## போட்டிகள்

### வெளியேறு நிலை

#### அரையிறுதிப் போட்டிகள்

---
# 2025 மகளிர் துடுப்பாட்ட உலகக்கிண்ணம்

## புள்ளிவிபரங்கள்

### அதிக ஓட்டங்கள்

| 3 |  |
| --- | --- |
| மூலம்: ஈஎஸ்பின்கிரிக்கின்ஃபோ | } |
# 2025 மகளிர் துடுப்பாட்ட உலகக்கிண்ணம்

## புள்ளிவிபரங்கள்

### அதிக இலக்குகள்

| 1 |  |  |  |  |  |  |  |  |
| --- | --- | --- | --- | --- | --- | --- | --- | --- |
| நொன்குலுலெகோ இம்லாபா | 9 | 9 | 4/40 | 22.69 | 4.83 | 28.15 | 1 | 0 |
| மூலம்: ஈஎஸ்பின்கிரிக்கின்ஃபோ | } |  |  |  |  |  |  |  |
# 2025 மகளிர் துடுப்பாட்ட உலகக்கிண்ணம்

## புள்ளிவிபரங்கள்

### அதிக தனிநபர் ஓட்டங்கள்

| 29 அக்டோபர் 2025 |  |
| --- | --- |
| மூலம்: ஈஎஸ்பின்கிரிக்கின்ஃபோ | } |
# 2025 மகளிர் துடுப்பாட்ட உலகக்கிண்ணம்

## புள்ளிவிபரங்கள்

### சிறந்த பந்து வீச்சு

| 25 அக்டோபர் 2025 |  |
| --- | --- |
| மூலம்: ஈஎஸ்பின்கிரிக்கின்ஃபோ | } |
# 2025 மகளிர் துடுப்பாட்ட உலகக்கிண்ணம்

## புள்ளிவிபரங்கள்

### அதிகபட்ச அணி ஓட்டங்கள்

| ஓட்டங்கள் | அணி | எதிராக | இடம் | முடிவு | திகதி |
| --- | --- | --- | --- | --- | --- |
| மூலம்: ஈஎஸ்பின்கிரிக்கின்ஃபோ | } |  |  |  |  |
# காயம்குளம் - 3

**காயம்குளம் - 3** *(Kym 3), வேளாண் பெயர்; **ஓணம்** (Onam)*, எனப்படும் இந்த நெல் வகை, Kochuvithu / TNI / திரிவேணி ஆகிய மூன்று நெல் இரகங்களை இணைத்து உருவாக்கப்பட்ட ஒரு புதிய நெல் இரகமாகும். தென்னிந்தியாவின் கேரள மாநில ஆலப்புழா மாவட்டம், காயம்குளம் பகுதியில் அமைந்துள்ள " ஓனாட்டுக்கரை வட்டார வேளாண் ஆராய்ச்சி நிலையம்" (RRS), 1985 ஆம் ஆண்டு வெளியிட்ட இந்த நெல் இரத்தை பொதுவாக **ஓணம்** எனும் வேளாண் பெயரில் அழைக்கப்படுகிறது.
# காயம்குளம் - 3

## பின்னணி

மிகக் குறுகிய கால அளவில் அறுவடைக்கு தயாராகும் இந்த நெல் வகை, 95 - 100 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, சிவப்பு நிறமாகும். ஆரம்பக் கட்டங்களில் வறட்சியைத் தாங்கும் இதன் நெற்பயிர், கருகல் நோய், உறைக் கருகல் நோய் மற்றும் குலை நோய்க்கு மிதமான எதிர்ப்புத் திறன் கொண்டது. மேலும் ஒனாட்டுக்கரை பகுதியின் முதல் பயிர் பருவத்தில் உலர் விதைப்புக்கு ஏற்றது என கூறப்படுகிறது.
# அரட்டை மெசஞ்சர்

**அரட்டை மெசஞ்சர்** அல்லது **அரட்டை** என்பது சோஹோ நிறுவனத்தால் உருவாக்கப்பட்ட உடனடிச் செய்திப் பகிர்வுச் செயலியாகும். வாட்சப் செயலியானது தனது தனியுரிமைக் கொள்கையை 2021 ஜனவரியில் மாற்றிய போது அரட்டை செயலியானது எளியமுறையில் அறிமுகமானது. 2025 செப்டம்பரில் இந்தியா மீது வரிக் கட்டுப்பாடுகளை அமெரிக்கா விதிக்கத் தொடங்கிய போது இந்தியத் தயாரிப்புகள் மீது கவனம் பெற, இந்த அரட்டை செயலி மிகுந்த வரவேற்பைப் பெற்றது. நூறுமடங்கு பயனர்கள் அதிகரித்து முன்னணி செய்திப் பகிர்வுச் செயலியாக இந்தியச் சந்தையில் பிரபலமானது.
# அரட்டை மெசஞ்சர்

## வரலாறு

2006 இல் சோஹோ வணிக வசதிகளுக்காக 'சோகோ சாட்' என்ற செயலியை தங்கள் நிறுவனத்திற்காக உருவாக்கினர், அதைப் பின்னர் விரிவாக்கி, மக்கள் பயன்படுத்தும் பொதுச் செயலியாக 2021 இல் அறிமுகப்படுத்தினர். தொடக்கத்தில் முதன்மைத் திட்டமாக இல்லாமல் இது துணைத் திட்டமாகவே செயல்படுத்தி வந்தனர். 2025 இல் நாள் ஒன்றிற்கு 3,000 இலிருந்து 3.5 லட்சமாக தரவிறக்க எண்ணிக்கை அதிகரித்ததையடுத்து இதன் பாதுகாப்பு மற்றும் இதர வழுக்களைச் சரிசெய்து வருகின்றனர்.
# அரட்டை மெசஞ்சர்

## இவற்றையும் பார்க்கலாம்

- சோகோ கழகம்
- வாட்சப்
- சிக்னல்
- டெலிகிராம் (மென்பொருள்)
# செரி டாமன்சாரா தீமோர் எம்ஆர்டி நிலையம்

**செரி டாமன்சாரா தீமோர் எம்ஆர்டி நிலையம்** (ஆங்கிலம்: *Sri Damansara Timur MRT station*; மலாய்: *Stesen MRT Sri Damansara Timur*) என்பது மலேசியா, சிலாங்கூர், டாமன்சாரா, பண்டார் செரி டாமன்சாரா நகர்ப்பகுதியில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.)''  
கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் முதலாம் கட்ட கட்டுமானத்தின் கீழ் இந்த நிலையம் 2022 சூன் 16 அன்று செயல்படத் தொடங்கியது. செரி டாமன்சாரா சென்ட்ரல் எம்ஆர்டி நிலையத்திற்கும்; மெட்ரோ பிரைமா எம்ஆர்டி நிலையத்திற்கும் இடையில் இந்த நிலையம் அமைந்துள்ளது; மற்றும் இந்த நிலையத்தின் குறியீடு ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்குமாடி அமைப்பைக் கொண்டது.
# செரி டாமன்சாரா தீமோர் எம்ஆர்டி நிலையம்

## வரலாறு

இந்த நிலையம் கட்டப்படுவதற்கு முன்பு முன்மொழியப்பட்ட சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) செரி டாமன்சாரா தீமோர் எம்ஆர்டி நிலையம் ஒரு பகுதியாக இருக்கும் என 15 செப்டம்பர் 2016 அன்று எம்ஆர்டி நிறுவனம் அறிவித்தது. அந்த வகையில் செரி டாமன்சாரா தீமோர் எம்ஆர்டி நிலையம்; புத்ராஜெயா வழித்தடத்தின் வடக்குப் பகுதியில் ஓர் உயர்த்தப்பட்ட நிலையமாக அமைக்கப்பட்டது.  
செரி டாமன்சாரா தீமோர் எம்ஆர்டி நிலையம் சூன் 16, 2022 அன்று பொதுமக்களுக்குத் திறக்கப்பட்டு, செயல்பாடுகளைத் தொடங்கியது. மேலும் அதே காலக்கட்டத்தில், குவாசா டாமன்சாரா எம்ஆர்டி நிலையம் தொடங்கி கம்போங் பத்து எம்ஆர்டி நிலையம் வரையிலான புத்ராஜெயா வழித்தடத்தின் பிற நிலையங்களும் செயல்படத் தொடங்கின.
# செரி டாமன்சாரா தீமோர் எம்ஆர்டி நிலையம்

## நிலைய அமைவு

இந்த நிலையம் கோலாலம்பூர் மத்திய வட்டச் சாலை 2 க்கு அடுத்ததாகவும்; சிலாங்கூர்-கோலாலம்பூர் கூட்டர்சு பிரதேச எல்லைக்கு அடுத்ததாகவும் அமைந்துள்ளது.  
இந்த நிலையம் பெட்டாலிங் ஜெயா மாநகராட்சி; செலாயாங் நகராட்சி; மற்றும் கோலாலம்பூர் மாநகராட்சி ஆகிய மூன்று உள்ளூர் நகராட்சிகளின் முக்கோணப் புள்ளியாகவும் உள்ளது:
# செரி டாமன்சாரா தீமோர் எம்ஆர்டி நிலையம்

## நிலைய அமைவிடம்

செரி டாமன்சாரா தீமோர் எம்ஆர்டி நிலையம், அடுக்கு மாடி அமைப்பைக் கொண்ட நிலையமாகும். தரை மட்டத்திலிருந்து இரண்டு நிலைகளைக் கொண்டு உயர்த்தப்பட்ட நிலைய வடிவமைப்பைக் கொண்டது. முதல் நிலை இணைப்புவழி தளமாகும்; இரண்டாம் நிலையின் மேல் தளத்தில் இரட்டை வழித்தடங்களும்; இரண்டு நடைமேடைகளும் உள்ளன.  
செரி டாமன்சாரா தீமோர் நிலைய வழித்தடத்தின் முனையத்திற்குச் செல்ல இரண்டு நடைமேடைகள் உள்ளன; **நடைமேடை 1** **புத்ராஜெயா** சென்ட்ரலுக்கும், **நடைமேடை 2** **குவாசா டாமன்சாரா** எம்ஆர்டி நிலையத்திற்கும் செல்கின்றன.
# செரி டாமன்சாரா தீமோர் எம்ஆர்டி நிலையம்

## நிலைய அமைவிடம்

### நிலைய அமைப்பு

| <span style=color:#FACA05>**PY வடக்கு திசை**</span> | ← → |  |
| --- | --- | --- |
| **L1** | இணைப்புவழி |  |
| **M** | M தளம் |  |
| **G** | தரை நிலை | } |
இந்த நிலையம் அடுக்கு நிலைகளைக் கொண்ட நிலையமாகும். புத்ராஜெயா தொடருந்து சேவைக்காக, இந்த நிலையத்தின் மேல் பகுதியில் ஒரு மைய நடைமேடை உள்ளது. அது இரண்டு துணை நடைமேடைகளாகப் பிரிக்கப்பட்டு உள்ளது.  
- **நடைமேடை 1** - புத்ராஜெயா சென்ட்ரல்
- **நடைமேடை 2** - குவாசா டாமன்சாரா எம்ஆர்டி நிலையம்
# செரி டாமன்சாரா தீமோர் எம்ஆர்டி நிலையம்

## வெளியேறும் வழிகள் - நுழைவாயில்கள்

| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | மேற்கு நிலையம் | **மகோகனி நடைபாதை**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் பண்டார் செரி டாமன்சாரா, பண்டா பாரு செரி டாமன்சாரா தேசியப் பள்ளி |  |
| **<span>-</span>** | வடக்கு நிலையம் | **கேடிஎம் கெப்போங் சென்ட்ரல்**
கெப்போங் சென்ட்ரல், செரி டாமன்சரா தீமோர், தாமான் புக்கிட் மலூரி, கெப்போங் சென்ட்ரல் சொகுசு மனை குடியிருப்பு, புஞ்சாக் தேசா குடியிருப்பு | } |
# செரி டாமன்சாரா தீமோர் எம்ஆர்டி நிலையம்

## பேருந்து சேவைகள்

| செரி டாமன்சாரா தீமோர் | தாமான் ஏசான் ↺ தேசா அமான் புத்திரி |  |
| --- | --- | --- |
| செரி டாமன்சாரா தீமோர் | தாமான் தாயா ↺ தாமான் கெப்போங் இண்டா | } |
# செரி டாமன்சாரா தீமோர் எம்ஆர்டி நிலையம்

## காட்சியகம்

**செரி டாமன்சாரா தீமோர் எம்ஆர்டி நிலையக் காட்சிப் படங்கள் (2022)**
# இந்திய நலக் கட்சி

**இந்திய நலக் கட்சி** (*Welfare Party of India*) என்பது ஓர் இந்திய அரசியல் கட்சியாகும். iதன் முதல் தேசியத் தலைவர் முஜ்தபா ஃபரூக் ஆவார். மேலும் சையத் காசிம் ரசூல் இலியாசு, இலியாசு ஆசுமி, ஜாபருல் இசுலாம் கான், மௌலானா அப்துல் வகாப் கில்ஜி மற்றும் இலலிதா நாயக் ஆகியோர் முக்கியத் தலைவர்கள் ஆவர். இது இந்தியா முழுவதும் மாநில, மாவட்ட அளவிலான கிளைகளுடன் இணைந்து செயல்படுகிறது.
# இந்திய நலக் கட்சி

## வரலாறு

இந்திய நலக் கட்சி உருவாக்கம் 2011ஆம் ஆண்டில் தில்லியில் சையத் காசிம் ரசூல் இலியாசு தலைமையில் நிறுவப்பட்டது.
# இந்திய நலக் கட்சி

## அறியப்பட்ட கிளைகள்

கேரள நலக் கட்சி என்பது இந்திய நலக் கட்சியின் கேரள பிரிவு ஆகும். இது அக்டோபர் 19, 2011 அன்று கோழிக்கோட்டில் உள்ள தாகூர் மண்டபத்தில் தொடங்கப்பட்டது. இந்த அமைப்பு விரிவான நிலச் சீர்திருத்தத்திற்காக வாதிடுகிறது. கேரளாவின் நிலமற்ற மக்களால் பல போராட்டங்களும் கருத்தரங்குகளும் ஏற்பாடு செய்யப்பட்டன. இது சகோதரத்துவ இயக்கம் என்ற மாணவர் பிரிவைக் கொண்டுள்ளது.
# த. ஆறுமுகம் (திருவொற்றியூர்)

**த. ஆறுமுகம்** (*T. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் நெட்டுக்குப்பம் பகுதியினைச் சேர்ந்தவர். இளங்கலைப் பட்டம் பெற்றுள்ள ஆறுமுகம் அனைத்திந்திய அண்ணா திராவிட முன்னேற்றக் கழகம் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவொற்றியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இத்தேர்தலில் சுயேச்சையாகப் போட்டியிட்ட குமரி அனந்தன் 34041 வாக்கு வித்தியாசத்தில் தோல்வியடைந்தார்.
# விக்கிப்பீடியா:Statistics/weekly/5-Oct-2025
| 118 | ~2025-27288-69 | 0 | 1 | 0 | 0 | 0 | 0 | 0 | 1 | 3 |  |
| 119 | Д.Ильин | 0 | 1 | 0 | 0 | 0 | 0 | 0 | 1 | 0 |  |
| 120 | ~2025-26992-27 | 0 | 1 | 0 | 0 | 0 | 0 | 0 | 1 | 62 |  |
| 121 | Bmadesh420 | 0 | 0 | 0 | 0 | 0 | 0 | 1 | 1 | 0 |  |
| 122 | ~2025-27512-06 | 0 | 1 | 0 | 0 | 0 | 0 | 0 | 1 | 102 |  |
| 123 | ~2025-27262-56 | 0 | 0 | 0 | 0 | 0 | 0 | 1 | 1 | 0 |  |
| 124 | ~2025-26619-27 | 0 | 1 | 0 | 0 | 0 | 0 | 0 | 1 | 124 |  |
| 125 | ~2025-27458-09 | 0 | 1 | 0 | 0 | 0 | 0 | 0 | 1 | 75 |  |
| 126 | Dsrprj | 0 | 1 | 0 | 0 | 0 | 0 | 0 | 1 | 23 |  |
| 127 | E.Saravanan | 0 | 1 | 0 | 0 | 0 | 0 | 0 | 1 | 0 |  |
| 128 | ~2025-27446-04 | 0 | 1 | 0 | 0 | 0 | 0 | 0 | 1 | 9 |  |
| 129 | ~2025-27427-89 | 0 | 1 | 0 | 0 | 0 | 0 | 0 | 1 | 0 |  |
| 130 | ~2025-55065-1 | 0 | 1 | 0 | 0 | 0 | 0 | 0 | 1 | 974 |  |
| 131 | ~2025-27425-83 | 0 | 1 | 0 | 0 | 0 | 0 | 0 | 1 | 0 |  |
| 132 | ~2025-27403-91 | 0 | 1 | 0 | 0 | 0 | 0 | 0 | 1 | 0 |  |
| 133 | பயணங்களின் காதலன் வீரா | 0 | 0 | 0 | 0 | 0 | 0 | 1 | 1 | 0 |  |
| 134 | அருண் செல்வகுமார் தமிழ் | 0 | 1 | 0 | 0 | 0 | 0 | 0 | 1 | 12 |  |
| 135 | ~2025-27591-38 | 0 | 1 | 0 | 0 | 0 | 0 | 0 | 1 | 171 |  |
| 136 | ~2025-27590-59 | 0 | 1 | 0 | 0 | 0 | 0 | 0 | 1 | 2 |  |
| 137 | Ananthatyr | 0 | 1 | 0 | 0 | 0 | 0 | 0 | 1 | 21 |  |
| 138 | Kmoorthy1969 | 0 | 1 | 0 | 0 | 0 | 0 | 0 | 1 | 0 |  |
| 139 | ~2025-27573-14 | 0 | 1 | 0 | 0 | 0 | 0 | 0 | 1 | 70 |  |
| 140 | ~2025-27549-89 | 0 | 1 | 0 | 0 | 0 | 0 | 0 | 1 | 0 |  |
| 141 | ~2025-27535-43 | 0 | 1 | 0 | 0 | 0 | 0 | 0 | 1 | 188 |  |
| 142 | ~2025-27155-70 | 0 | 1 | 0 | 0 | 0 | 0 | 0 | 1 | 0 |  |
| 143 | ~2025-27550-18 | 0 | 1 | 0 | 0 | 0 | 0 | 0 | 1 | 36 |  |
| 144 | ~2025-27508-08 | 0 | 0 | 0 | 0 | 0 | 0 | 1 | 1 | 0 |  |
| 145 | ~2025-27511-07 | 0 | 1 | 0 | 0 | 0 | 0 | 0 | 1 | 4 |  |
| 146 | Pixel009 | 0 | 1 | 0 | 0 | 0 | 0 | 0 | 1 | 0 |  |
| 147 | Athipathir | 0 | 0 | 0 | 0 | 0 | 0 | 1 | 1 | 0 |  |
| 148 | ~2025-27691-99 | 0 | 1 | 0 | 0 | 0 | 0 | 0 | 1 | 0 |  |
| 149 | ~2025-27712-34 | 0 | 1 | 0 | 0 | 0 | 0 | 0 | 1 | 251 |  |
| 150 | ~2025-27683-28 | 0 | 1 | 0 | 0 | 0 | 0 | 0 | 1 | 70 |  |
| 151 | ~2025-27401-15 | 0 | 1 | 0 | 0 | 0 | 0 | 0 | 1 | 0 |  |
| 152 | ~2025-27683-59 | 0 | 1 | 0 | 0 | 0 | 0 | 0 | 1 | 0 |  |
| 153 | ~2025-27665-07 | 0 | 1 | 0 | 0 | 0 | 0 | 0 | 1 | 0 |  |
| 154 | ~2025-27631-21 | 0 | 1 | 0 | 0 | 0 | 0 | 0 | 1 | 0 |  |
| 155 | ~2025-27423-06 | 0 | 1 | 0 | 0 | 0 | 0 | 0 | 1 | 330 |  |
| 156 | Rachmat04 | 0 | 1 | 0 | 0 | 0 | 0 | 0 | 1 | 8112 |  |
| 157 | Tenshi Hinanawi | 0 | 1 | 0 | 0 | 0 | 0 | 0 | 1 | 1109 |  |
| 158 | Skibidiii007 | 0 | 1 | 0 | 0 | 0 | 0 | 0 | 1 | 29 |  |
| 159 | ~2025-27570-96 | 0 | 1 | 0 | 0 | 0 | 0 | 0 | 1 | 0 |  |
| 160 | ~2025-27786-51 | 0 | 1 | 0 | 0 | 0 | 0 | 0 | 1 | 3 |  |
| 161 | ~2025-27726-02 | 0 | 1 | 0 | 0 | 0 | 0 | 0 | 1 | 0 |  |
| 162 | ~2025-27782-29 | 0 | 1 | 0 | 0 | 0 | 0 | 0 | 1 | 16 |  |
| 163 | ~2025-27759-47 | 0 | 1 | 0 | 0 | 0 | 0 | 0 | 1 | 0 |  |
| 164 | ~2025-27788-54 | 0 | 1 | 0 | 0 | 0 | 0 | 0 | 1 | 0 |  |
| 165 | Saroj | 0 | 1 | 0 | 0 | 0 | 0 | 0 | 1 | 0 |  |
| 166 | ~2025-27775-63 | 0 | 1 | 0 | 0 | 0 | 0 | 0 | 1 | 1 | } |
# ஸ்டில் கவுண்டிங் தி டெட்

***இறந்தவர்களை இன்னும் எண்ணிக்கொண்டிருக்கிறார்கள்: இலங்கையின் மறைக்கப்பட்ட போரில் இருந்து தப்பியவர்கள் (Still Counting the Dead: Survivors of Sri Lanka's Hidden War)*** என்பது, இலங்கைக்கான முன்னாள் பிபிசி செய்தியாளரும், பொது மன்னிப்புச் சபை முன்னாள் செய்தித் தலைவரும், பிரித்தானிய பத்திரிகையாளருமான பிரான்சிஸ் ஹாரிசன் எழுதிய ஒரு புத்தகமாகும். இந்தப் புத்தகம், போரின் போது மோதல்களில் சிக்கி கொல்லப்பட்ட ஆயிரக்கணக்கான இலங்கைத் தமிழ் பொதுமக்களைப் பற்றியதாகும். அரசாங்கத்தின் கடுமையான ஊடக முடக்கத்தால், இலங்கை உள்நாட்டுப் போரின் இறுதிக் கட்டங்களில் பொதுமக்கள் பட்ட துன்பங்களை உலகம் அறியாமல் செய்தது, இறுதித் தாக்குதல் தொடங்குவதற்கு முன்பே ஐக்கிய நாடுகள் அவையின் ஊழியர்களை வெளியேறியதன் தோல்வியையும் இந்தப் புத்தகம் எடுத்துக்காட்டுகின்றது.
# எசு. எசு. திருநாவுக்கரசு

**எசு. எசு. திருநாவுக்கரசு** (*S. S. Thirunavukkarasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் காஞ்சிபுரம் நகரைச் சேர்ந்தவர். இளங்கலை, இளநிலைச் சட்டம் பட்டங்களைப் பெற்ற திருநாவுக்கரசு அனைத்திந்திய அண்ணா திராவிட முன்னேற்றக் கழகம் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காஞ்சிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இவர் மே 19, 2001 முதல் 01 மார்ச்சு 2002 வரை செய்தி, விளம்பரம், வனத்துறை அமைச்சராகப் பணியாற்றினார்.
# எசு. எசு. திருநாவுக்கரசு

## இறப்பு

திருநாவுக்கரசு காஞ்சிபுரத்தில் 22 நவம்பர் 2004 அன்று காலமானார்.
# சையத் நசீர் உசேன்

**சையத் நசீர் உசேன்** (*Syed Naseer Hussain*) இந்திய தேசிய காங்கிரசு கட்சியைச் சேர்ந்த அரசியல்வாதியும், கருநாடக மாநிலத்தைச் சேர்ந்த மாநிலங்களவை உறுப்பினரும் ஆவார். இவர் கட்சியில் தேசியத் செய்தித் தொடர்பாளராகவும் பணியாற்றினார். இந்திய இளைஞர் காங்கிரசின் தேசியச் செயலாளராகவும், கட்சியின் தலைமைத் தேர்தல் அலுவலராகவும் பணியாற்றினார். காங்கிரசு செயற்குழு உறுப்பினராகவும் நியமிக்கப்பட்டார். தற்போது, உசேன் காங்கிரசு செயற்குழுவில் முழுநேர உறுப்பினராக பணியாற்றுகிறார். மேலும், கட்சியின் தலைவர் மல்லிகார்ஜுன கார்கேவின் அலுவலகத்தை நிர்வகிக்கும் பொறுப்பிலும் உள்ளார்.
# சையத் நசீர் உசேன்

## ஆரம்பகால வாழ்க்கை மற்றும் பின்னணி

நசீர் உசேன் 1970 ஜூன் 10 அன்று சையத் ஹபீஸ் மற்றும் அக்தர் உன்னிஸா ஆகியோருக்கு மகனாகப் பிறந்தார்.  
சையத் நசீர் உசேன் அரசியல் அறிவியலில் முதுநிலைப் பட்டம் முடித்தார். சர்வதேச ஆய்வுகள் என்ற தலைப்பில் முனைவர் பட்டமும் பெற்றவர் மைசூர் செயின்ட் பிலோமினா கல்லூரி, மைசூர் பல்கலைக்கழகம், மைசூர் மற்றும் புது தில்லி, ஜவகர்லால் நேரு பல்கலைக்கழகம் ஆகியவற்றில் கல்வி பயின்றார்.
# சையத் நசீர் உசேன்

## சொந்த வாழ்க்கை

சையத் நசீர் உசேன் 2003 அக்டோபர் 6 அன்று மெஹ்னாஸ் அன்சாரி என்பவரை மணந்தார். இந்த தம்பதிக்கு இரண்டு மகன்கள் உள்ளனர்.
# சையத் நசீர் உசேன்

## அரசியல் வாழ்க்கை

2018 மார்ச் 23 அன்று, 185 முதல் முன்னுரிமை வாக்குகளில் 42 வாக்குகளைப் பெற்று மாநிலங்களவைக்கு தேர்ந்தெடுக்கப்பட்டார். ஆகஸ்ட் 11,2021 அன்று, காங்கிரசு கட்சி சையத் நசீர் உசேனை மாநிலங்களவையில் நாடாளுமன்றக் கட்சியின் கொறடாவாக நியமித்தது. நவம்பர் 15,2022 அன்று, காங்கிரசின் தலைவர் மல்லிகார்ஜுன கார்கே இவர் உட்பட மேலும் மூன்று நாடாளுமன்ற உறுப்பினர்களை தனது அலுவலகத்துடன் இணைக்கப்பட்ட காங்கிரசு செயற்குழுவின் ஒருங்கிணைப்பாளர்களாக நியமித்தார்.  
பிப்ரவரி 28,2024 அன்று மாநிலங்களவைக்கு மீண்டும் தேர்ந்தெடுக்கப்பட்டார்.  
2024 ஆம் ஆண்டில், வக்ஃபு மசோதா குறித்து கருத்து தெரிவித்த உசேன், "வக்ஃப் (திருத்த மசோதா) 2025 என்பது முஸ்லிம்களை 'இரண்டாம் தர குடிமக்கள்' என்று குறிப்பிடுவதை நோக்கமாகக் கொண்ட ஒரு இலக்கு சட்டம்" என்று கூறினார். முஸ்லிம்களின் மத உரிமைகளை ஆதரிக்கும் அதே வேளையில், "இந்த மசோதா ஒரு தவறான பிரச்சாரத்தை அடிப்படையாகக் கொண்டது" என்றும் கூறினார். காங்கிரஸ் கட்சி மற்றும் அதன் கூட்டணிக் கட்சிகளின் வலுவான எதிர்ப்பை மீறி முன்மொழியப்பட்ட வக்ஃப் திருத்த மசோதா நாடாளுமன்றத்தின் இரு அவைகளிலும் பெரும்பான்மையுடன் நிறைவேற்றப்பட்டது.
# அர்சந்தன் சிங் பாட்டி

**அர்சந்தன் சிங் பாட்டி** (*Harchandan Singh Bhatti*) இந்தியாவைச் சேர்ந்த ஓர் அருங்காட்சியகக் காப்பாளரும் வடிவமைப்பாளரும் ஆவார். இந்தியாவின் பழங்குடி கலை மற்றும் கலாச்சாரத்தைப் பாதுகாப்பதற்கும் வழங்குவதற்கும் செய்த பங்களிப்புகளுக்காக அறியப்படுகிறார். போபாலில் உள்ள மத்தியப் பிரதேச மாநில பழங்குடி அருங்காட்சியகத்தின் கருத்தியல் மற்றும் வடிவமைப்பில் முக்கியப் பங்கு வகித்தார். இந்த அருங்காட்சியகம் அதன் புதுமையான மற்றும் ஆழமான காட்சிகளுக்கு அங்கீகாரத்தைப் பெற்றுள்ளது. 2025 ஆம் ஆண்டில், கலைத்துறையில் செய்த பங்களிப்புகளுக்காக இவருக்கு பத்மசிறீ விருது வழங்கப்பட்டது.
# அர்சந்தன் சிங் பாட்டி

## தொழில்

2013 ஆம் ஆண்டு திறக்கப்பட்ட போபால் பழங்குடி அருங்காட்சியகம் அல்லது மத்தியப் பிரதேச பழங்குடி அருங்காட்சியகத்தின் அழகியல் மற்றும் கண்காணிப்பு வடிவமைப்பை வடிவமைத்த பெருமை அர்சந்தன் சிங் பட்டிக்கு உண்டு. இந்த அருங்காட்சியகம் அதன் அனுபவ அணுகுமுறைக்கு பெயர் பெற்றதாகும். பழங்குடி சமூகங்களின் அன்றாட வாழ்க்கை, சடங்குகள் மற்றும் நம்பிக்கைகளை பிரதிநிதித்துவப்படுத்த அவர்களின் வாழ்க்கையிலிருந்து ஒளிக்காட்சிகளையும் பழங்குடியினர் தொடர்பான மென்பொருள்களையும் பயன்படுத்துகிறது.  
இவரது கண்காணிப்பு தத்துவம், வழக்கமான கண்ணாடி உறை கண்காட்சிகளிலிருந்து விலகி, இடம், ஒலி மற்றும் காட்சி அமைப்பு மூலம் கதைசொல்லலை வலியுறுத்துகிறது. இந்த அருங்காட்சியகம் மத்திய இந்தியாவில் ஒரு முக்கிய பண்பாட்டு தலமாக மாறியுள்ளது. இதன் கட்டடக்கலை அமைப்பு மற்றும் கலை உணர்வுக்காகவும் பாராட்டப்படுகிறது.
# அர்சந்தன் சிங் பாட்டி

## தனிப்பட்ட வாழ்க்கை

அர்சந்தன் சிங் பாட்டி போபாலில் பிறந்தார். பொது நிறுவனங்கள் மூலம் பழங்குடி பாரம்பரியத்தை மேம்படுத்துவதில் ஆழ்ந்த ஈடுபாடு கொண்டுள்ளார். ஊடக நேர்காணல்களில், 1984 ஆம் ஆண்டின் சீக்கிய எதிர்ப்பு கலவரத்தின் தாக்கத்தை நினைவு கூர்ந்தார். அந்த கலவரத்தின் போது தனது தலைமுடியை வெட்டிக் கொண்டார் மற்றும் தனிப்பட்ட பாதுகாப்பிற்காக தலைப்பாகை அணிவதை நிறுத்தினார்.
# லவணாசுரன்

**இலவனசுரன்** (*Lavana*) (
# லவணாசுரன்

## தொன்ம வரலாறு

இராவனை வென்ற இராமன் அயோத்தியை தலைநகராகக் கொண்டு கோசல நாட்டை ஆட்சி செய்கையில், மதுபுரி எனும் நாட்டை ஆட்சி செய்து கொண்டிருந்த லவனாசுரன் எனும் அசுரன், முனிர்களையும், அவர்கள் செய்கின்ற யாகங்களையும் அழித்துக் கொண்டிருந்தான். இக்கொடுஞ்செயல்களை சியவனர் தலைமையிலான முனிவர்கள் இராமரிடம் முறையிட்டனர்.  
இராமர் சத்துருக்கணனை லவனாசுரனை வதைக்க அனுப்பி வைத்தார். சத்துருக்கணன் பெரும்படையுடன், லவனாசுரனை அழிக்கப் புறப்பட்டார். லவனாசுரனை சத்துருக்கன் போரில் அழைத்தார். சத்துருக்கன் லவனாசுரனின் மார்பில் அம்பை பாய்ச்சிக் கொன்றார். இதனால் இறந்த லவனாசுரனின் நாட்டிற்கு சத்துருக்கனை ஆட்சியாளராக நியமித்து இராமர் பட்டம் சூட்டினார்.
# சரமை

தனது மனைவி சரமையுடன் காட்சியளிக்கும் சிற்பம்]]  
**சரமை** (*Sarama*) (சமசுகிருதம்:सरमा), இராமாயணம் காவியம் கூறும் இலங்கை வேந்தன் இராவணின் தம்பியான வீடணின் மனைவியும், திரிசடையின் தாயும் ஆவார். இராவணால் சீதை சிறைபிடிக்கப்பட்டு அசோக வனத்தில் இருந்த போது, சீதையின் துயரம் நீங்க பரிவுடன் ஆறுதல் கூறியவள் திரிசடை..சில நேரஙக்ளில் திரிசடையை அரக்கி என்றும் கூறுவதும் உண்டு. மேலும் திரிசடையை கந்தர்வப் பெண் என்றும் அழைப்பதுண்டு.
# சரமை

## சீதையுடன் உறவு

வால்மீகி இராமாயணத்தில் சரமை குறித்த தகவல்கள் ஏதும் இல்லை. இராமாயணத்தின் புதிய பதிப்புகளில், சீதை பயமுறுத்த இராவணன் தனது மாய சக்தியால், இராமனின் தலையை வாளால் கொய்து சீதையிடம் காண்பித்தும், பயமுறுத்தியும் தன்னை மணக்க வலியுறுத்தினான். சீதை இக்காட்சியைக் கண்டு பயப்படாது இருந்தாள். அப்போது சரமை சீதையிடம் இராமனின் தலையை கொய்தது மாயஜால வித்தை என்று உரைத்தாள்.  
மேலும் சரமை இராமர் மற்றும் இலக்குவன் தங்களது வானரப் படைகளுடன் இலங்கையை முற்றுகை இட்டுள்ளதையும் தெரிவித்தாள்.இதனால் சீதை மனம் மகிழ்ந்தாள்.  
சரமையின் அறிவுத்தல்களால், வீடணன் இராமரிடம் சரணாகதி அடைந்து, இராவணனை எதிர்த்து இராமர் பக்கம் நின்று போர் புரிந்தார். வீடணன் ஆலோசனையால் இந்திரஜித் போன்ற கொடும் அசுரர்களை கொல்ல இராமருக்கு ஆலோசனைகள் கூறினார்.
# சரமை, தெய்வீக நாய்

நுழைந்த சரமையின் நாய்க்குட்டியை மன்னர் ஜனமேஜயனின் சகோதர்கள் அடித்து விரட்டுதல். அதற்கு பதிலடியாக சரமை யாகம் முடிவடையாமல் போவதாக என சபித்தல்]]  
**சரமை** (*Sarama*) (சமசுகிருதம்|सरमा or ''देव-शुनी), மகாபாரதம் காவியத்தில் குரு நாட்டு மன்னர் ஜனமேஜயன் தனது தம்பியர்
சுருதசேனன், உக்ரசேனன், பீமசேனன் ஆகியோருடன், குருச்சேத்திரத்தில் நீண்ட கால சத்ர சர்ப்ப யாகம் செய்து கொண்டிருந்தான். தெய்வீக சரமை நாயின் குட்டி ஒன்று சர்ப்ப யாகம் நடக்கும் யாகசாலையில் நுழைந்தது. குட்டி நாயயைக் கண்ட ஜனமேஜயனின் தம்பிகள் மூவராலும் அதனை நையப் புடைக்க அது, வலியுடன் கதறிக் கொண்டே தன் தாய் சரமையிடம் நடந்தவற்றை கூறி அழுதது. இதனைக் கேட்ட குட்டியின் தாய் சரமா, தனது குட்டியின் துயரைப் பொறுக்கமுடியாமல், ஜனமேஜயனும் அவனது தம்பிகளும் இருக்கும் அந்தப் பெரிய சர்ப்ப வேள்வி நடக்கும் இடத்திற்கு வந்தது.  
தாய் நாய் சரமை ஜனமேஜயனிடம் கோபத்துடன் "இந்நாய்க் குட்டி எனது மைந்தன் எந்தத் தவறையும் செய்யவில்லையே; உனது வேள்வியின் நெய்யை இவன் நாவால் நக்கிக்க்கவும் இல்லை, தொடவும் இல்லை. நெய் இருக்கும் பக்கமே பார்வையைச் செலுத்தவில்லை. இவன் தண்டிக்கப்பட்டது எவ்வாறு?" என்று கேட்டது. அவர்கள் ஒரு வார்த்தையும் பேசவில்லை. பிறகு சரமா "எக்குற்றமும் செய்யாத என் மைந்தன் உங்களால் அடிக்கப்பட்டதால், நீங்கள் அறியாதிருக்கும் சமயத்தில் தீமை உங்களை வந்தடையட்டும்" என்று சபித்தது.
# விக்கிப்பீடியா:உங்களுக்குத் தெரியுமா/அக்டோபர் 6, 2025

- மரபுவழி சீன மெய்யியலில், **யின் யாங்கு** (படம்) என்பது வாழ்வில் இரவும் பகலும், எதிரும் புதிரும், எதிா்மறையும் நோ்மறையும் எப்படி ஒன்றையொன்று இயற்கையிலேயே சாா்ந்துள்ளது என்பதையும் எப்படி ஒன்றிலிருந்து மற்றொன்று துலங்கும் என்பதை விளக்கும் இரட்டைத் தத்துவம் ஆகும்.
- **அசோகர் கல்வெட்டுக்கள்** வட இந்தியாவிலும் பாக்கித்தானிலும் பௌத்தத்தின் முதல் உறுதியான வரலாற்றுச் சான்றுகளாகும்.
- இசுலாமிய சமயத்தில் **குலா** எனப்படுவது கணவனுடன் சேர்ந்து வாழ மனைவிக்கு விருப்பம் இல்லாவிட்டால், மனைவி கணவனைத் திருமண முறிவு செய்வது ஆகும்.
- **மலேசிய அரசியலமைப்பு திருத்தச் சட்டம் 2022** என்பது சபா, சரவாக் மாநிலங்களைத் தீபகற்ப மலேசியாவுடன் சமமான பங்காளிகளாக நிலைநிறுத்த இயற்றப்பட்ட சட்டத் திருத்தமாகும்.
- **இலங்கா பொடி** என்பது மேற்கு ஒடிசாவின் சுபர்ணபூர் மாவட்டத்தில் கொண்டாடப்படும் ஒரு திருவிழா. இராவணனின் பெரிய உருவ பொம்மையை தீயிட்டுக் கொளுத்துவது இந்நிகழ்வின் சிறப்பு ஆகும்.
- **சைக்சு–பிக்கோ ஒப்பந்தம்** 1916 இல் ஐக்கிய இராச்சியம், பிரான்சு ஆகிய நாடுகளுக்கிடையேயான ஓர் இரகசிய ஒப்பந்தமாகும். உருசியா, இத்தாலி ஆகியவற்றின் ஒப்புதலுடன், முதலாம் உலகப் போரில் உதுமானியப் பேரரசு வீழ்ச்சி அடைந்தால் அதன் மாகாணங்களை எவ்வாறு தங்களுக்குள் பிரித்துக் கொள்ளலாம் என்பதை இவ்வொப்பந்தம் வரையறுக்கிறது.
# கடற் காற்று

**கடற் காற்று** (*Sea air*) என்பது கடலின் மேல் உருவாகி, கடலிலிருந்து நிலத்துக்கு வீசும் காற்றை குறிக்கிறது. இது பாரம்பரியமாக நுண்ணுயிரிகளால் வெளியிடப்படும் இருமெத்தில் சல்பைடால் ஏற்படும் தனித்துவமான வாசனையுடன் தொடர்புடைய சுகாதார நன்மைகளை வழங்குவதாக கருதப்படுகிறது.  
உப்புகள் பொதுவாக காற்றில் கரைவதில்லை, ஆனால் கடல் தெளிப்பு மூலம் துகள்களின் வடிவத்தில் கொண்டு செல்லப்படுகின்றன.  
19ஆம் நூற்றாண்டின் முற்பகுதியில், கடலோரப் பகுதிகள் அல்லது தீவுகளில் நோய் பரவல் குறைவாக இருப்பதற்கு கடல் காற்று காரணமாகக் கூறப்பட்டது. இத்தகைய மருத்துவ நம்பிக்கைகள் இயேன் ஆசுட்டன் மற்றும் பிற ஆசிரியர்களின் இலக்கியங்களில் பயன்படுத்தப்பட்டன.விக்டோரியா காலத்தவர்கள் கடல் காற்றின் வாசனைக்கு ஓசோன் காரணமாக இருக்குமென்று தவறாகக் கூறினர்.  
அந்த நூற்றாண்டின் பிற்பகுதியில், இத்தகைய நம்பிக்கைகள் காசநோய் சிகிச்சைக்காக கடலோர விடுதிககள் நிறுவ வழிவகுத்தன. இதன் செயல்திறன் குறித்த மருத்துவ நம்பிக்கை 20 ஆம் நூற்றாண்டு வரை தொடர்ந்தது. இருப்பினும், மரம் மற்றும் நிலக்கரி எரியும் கப்பல்களிலிருந்து வரும் மாசுபாட்டால் கடல் காற்றின் தரம் பெரும்பாலும் மோசமடைந்தது. இன்று அந்த எரிபொருள்கள் போய்விட்டன, டீசல் இயந்திரங்களில் அதிக கந்தக எண்ணெயால் மாற்றப்பட்டன. அவை சல்பேட்டு திண்மத் துகள்களை உருவாக்குகின்றன.
# பிரடெரிக்கு இராம்சுடெல்

**பிரடெரிக்கு இராம்சுடெல்** (*Fred Ramsdell*, பிறப்பு: திசம்பர் 4, 1960, இல்லினாய்ஸ், எல்மருசிடில்) என்பவர் அமெரிக்க நோயெதிர்ப்பு நிபுணரும் 2025ஆம் ஆண்டிற்கான மருத்துவத்திற்கான நோபல் பரிசு பெற்றவரும் ஆவார்.
# பிரடெரிக்கு இராம்சுடெல்

## கல்வியும் பணியும்

இராம்சுடெல் 1983இல் சான் டியாகோவின் கலிபோர்னியா பல்கலைக்கழகத்தில் உயிரியலில் இளங்கலைப் பட்டமும், 1987இல் இலாசு ஏஞ்சலிசில் உள்ள கலிபோர்னியா பல்கலைக்கழகத்தில் நோயெதிர்ப்பு அறிவியலில் முனைவர் பட்டமும் பெற்றுள்ளார். இவர் முனைவர் பட்ட மேலாய்வளார்க தேசிய சுகாதார நிறுவனங்களிலும், பின்னர் சியாட்டில் பகுதியில் உள்ள உயிரியல் நிறுவனங்களிலும் பணியாற்றியுள்ளார். டார்வின் மாலிகுலர்/செல்டெக், சைமோஜெனடிக்சு, நோவோ நோர்டிசுக், டைர் பார்மா ஆகிய பல உயிரியல் தொழில்நுட்ப நிறுவனங்களில் மூத்த நிர்வாகியாக பணியாற்றிய அன்பவம் உள்ளவர். 2016ஆம் ஆண்டின் தொடக்கத்திலலிருந்து, இவர் சான் பிரான்சிசுகோவில் உள்ள பார்க்கர் புற்றுநோய் நோயெதிர்ப்பு சிகிச்சை நிறுவனத்தில் ஆராய்ச்சி இயக்குநராக பணியாற்றி வருகிறார்.  
*இசுகர்பி* எலிகளிலும், கடுமையான தன்னுடல் தாக்க நோயான ஐபிஇஎக்சு நோய்க்குறி உள்ள குழந்தைகளிலும் *போர்க்கெட் பாக்சு புரதம் பி3* (FOXP3) குறித்து இராம்சுடெல் குழுவினர் கண்டறிந்தனர். மேலும், ஒழுங்குமுறை டி உயிரணுக்களின் வளர்ச்சியில் பாக்சுபி3 முக்கியப் பங்கு வகிக்கிறது என்பதை இவர்கள் தீர்மானித்தனர்.  
2017ஆம் ஆண்டில், பன்மூட்டழற்சி ஆராய்ச்சிக்காக சிமோன் சகாகுச்சியும் அலெக்சாந்தர் உருடென்சுகியும் இராம்சுடெல்லுடன் இணைந்து கிராஃபோர்டு பரிசைப் பெற்றார். "கீல்வாதம் மற்றும் பிற தன்னுடல் தாக்க நோய்களில் சேதப்படுத்தும் நோயெதிர்ப்பு மறுமொழிகளை எதிர்க்கும் ஒழுங்குமுறை டி உயிரணுக்களைக் கண்டுபிடித்ததற்காக" இவர் மேற்கோள் காட்டப்பட்டார்.
# பிரடெரிக்கு இராம்சுடெல்

## நோபல் பரிசு

இராம்சுடெல்லுக்கு 2025ஆம் ஆண்டு மருத்துவம் அல்லது உடலியங்கியலுக்கான நோபல் பரிசு வழங்கப்பட்டது. இதனை இவர் அமெரிக்காவின் மேரி ஈ. புருன்கோவவுடனும் சப்பானின் சிமோன் சகாகுச்சியுடனும் இணைந்து பெற்றுகொள்கிறார்.
# சிமோன் சகாகுச்சி

**சிமோன் சகாகுச்சி** (*Shimon Sakaguchi*) (பிறப்பு சனவரி 19, 1951) என்பவர் சப்பானைச் சேர்ந்த நோயெதிர்ப்பு வல்லுநரும் ஓசக்கா பல்கலைக்கழகத்தின் புகழ்பெற்ற பேராசிரியரும் 2025 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசினை வென்றவரும் ஆவார். இவர் ஒழுங்குமுறை டி உயிரணுக்களைக் கண்டுபிடித்ததற்காகவும், நோயெதிர்ப்பு மண்டலத்தில் இவற்றின் பங்கை விவரித்தற்காகவும் மிகவும் பெயர்பெற்றவர். இந்தக் கண்டுபிடிப்பு புற்றுநோய், தன்னுடல் தாக்க நோய்களுக்கான சிகிச்சையில் பயன்படுத்தப்படுகிறது. சகாகுச்சிக்கு 2025இல் உடலியல் அல்லது மருத்துவத்திற்கான நோபல் பரிசு வழங்கப்பட்டது. இதனை இவர் அமெரிக்காவின் மேரி எ. புரன்கோவுடனும், இராம்சுடெலுடனும் இணைந்து பெற்றுகொள்கிறார்.
# சிமோன் சகாகுச்சி

## வாழ்க்கை வரலாறு

சகாகுச்சி சப்பானின் சிகா மாகாணத்தில் பிறந்து கியோத்தோ பல்கலைக்கழகத்தில் கல்வி பயின்றுள்ளார்.
2015ஆம் ஆண்டில், தாம்சன் ராய்ட்டர்சு செய்தி நிறுவனம் , உடலியல் அல்லது மருத்துவத்துக்கான நோபல் பரிசைப் பெறக்கூடியவர்களில் சிமோன் சகாகுச்சியையும் சேர்த்திருந்தது. அக்டோபர் 6, 2025 அன்று, மேரி இ. பிரன்கோவ் மற்றும் பிரெட் இராம்சுடெல் ஆகியோருடன் சேர்ந்து, இவருக்கு உடலியல் அல்லது மருத்துவத்துக்கான நோபல் பரிசு வழங்கப்படுகிறது. இந்தப் பரிசு இவரின் புற நோயெதிர்ப்பு சகிப்புத்தன்மை தொடர்பான கண்டுபிடிப்புகளுக்காக வழங்கப்படுகிறது.
# சிமோன் சகாகுச்சி

## விருதுகளும் அங்கீகாரமும்

- 2004: வில்லியம் பி. கோலி விருது
- 2008: கீயோ மருத்துவ அறிவியல் பரிசு
- 2009: கௌரவப் பதக்கங்கள் (சப்பான்), ஊதா நிற நாடா
- 2011: அசாகி பரிசு
- 2012: தேசிய அறிவியல் அகாதமியின் வெளிநாட்டு கூட்டு ஆய்வு விருது
- 2015: சுனிச்சி கலாச்சார விருது
- 2015: கெய்ர்ட்னர் அறக்கட்டளை பன்னாட்டு விருது .
- 2016, 2018, 2021: ஆசிய விஞ்ஞானி 100, ஆசிய அறிவியலாளர்
- 2017: கிராஃபோர்டு பரிசு
- 2017: கலாச்சார சிறப்பு மிக்க நபர்
- 2017: மோமோஃபுகு ஆண்டோ பரிசு
- 2019: கலாச்சார ஒழுங்கு
- 2020: பால் எர்லிச் மற்றும் லுட்விக் டார்ம்ஸ்டெட்டர் பரிசு
- 2020: இராபர்ட் கோச் பரிசு
- 2025: உடலியல் அல்லது மருத்துவத்துக்கான நோபல் பரிசு
# மேரி எலிசபெத் புரூன்கோவ்

**மேரி எலிசபெத் புரூன்கோவ்** (*Mary E. Brunkow*, பிறப்பு: 1961) என்பவர் ஓர் அமெரிக்க மூலக்கூறு உயிரியலாளரும் நோயெதிர்ப்பு நிபுணரும் ஆவார். இவர் *பாக்சுபி3* என பெயரிடப்பட்ட மரபணுவை இசுகர்பி சுண்டெலி புறத்தோற்ரு காரணமாகக் கண்டறிந்ததற்காக அங்கீகரிக்கப்பட்டார். இந்த கண்டுபிடிப்பு நவீன ஒழுங்குமுறை டி உயிரணு உயிரியலுக்கு அடித்தளமாக அமைந்தது. அக்டோபர் 6, 2025 அன்று, புற நோயெதிர்ப்பு சகிப்புத்தன்மை தொடர்பான கண்டுபிடிப்புகளுக்காக உடலியல் அல்லது மருத்துவத்திற்கான நோபல் பரிசு பிரன்கோவ், பிரடெரிக்கு இராம்சுடெல், சிமோன் சகாகுச்சி ஆகியோருக்கு வழங்கப்பட்டது.
# மேரி எலிசபெத் புரூன்கோவ்

## பணி

புரூன்கோவ் சியாட்டில் பகுதியில் தொழில்துறை ஆராய்ச்சியில் பணியாற்றினார். வாஷிங்டனின் போத்தலில் உள்ள செல்டெக் ஆராய்ச்சி மற்றும் மேம்பாட்டிலும், பின்னர் சியாட்டிலில் உள்ள உயிரியல் அமைப்புகளுக்கான நிறுவனத்திலும் பணியாற்றினார். இவர் *நேச்சர் ஜெனடிக்சு* ஆய்விதழின் இணை ஆசிரியராக உள்ளார். இவர் ஆரம்பத்தில் இசுகர்பின் என்றும் பின்னர் பாக்சுபி3 என்றும் அழைக்கப்பட்டது. இது இதன் இடையூறை எலிகளில் அபாயகரமான நிணநீர் பெருக்கக்குறைபாடுகளுடன் தொடர்புடையது. எசுஓஎசுடி செயல்பாட்டு மாறுபாடுகளின் இழப்பு அதிகரிக்கப்பட்ட எலும்பு வளர்ச்சியினை (இசுக்லரோசுடியோசிசு) ஏற்படுத்துகிறது. மேலும் எலும்புகளில் இசுகிரோசுடின் எனும் எலும்பு சீராக்க வளர்ச்சி நெறிபடுத்தியாக செயல்படுகிறது. இவர் *அமெரிக்க மனித மரபியல்* ஆய்விதழில் இணை ஆசிரியராக மனித எலும்பு மரபியலுக்கும் பங்களித்தார். பின்னர் இவர் சியாட்டிலை தளமாகக் கொண்ட கூட்டு அமைப்புடன் உயிரியல் மற்றும் மல்டியோமிக்சு திட்டங்களில் பணியாற்றினார்.
# மேரி எலிசபெத் புரூன்கோவ்

## ஆய்வு

புரூன்கோவின் மிகவும் மேற்கோள் காட்டப்பட்ட ஆய்வானது இசுகர்பி குறைபாட்டை பாக்சுபி3 உடன் தொடர்புபடுத்தி, இந்த வரிவடிவாக்கத்தின் குறைபாடு காரணமாக கட்டுப்பாடற்ற டி செயல்படுத்தல் காரணமாக ஆபத்தான நிணநீர் பெருக்கக்கத்தினை நிரூபித்தது. பாக்சுபி3ஐ ஒழுங்குமுறை டி உயிரணுக்களால் மத்தியசுதம் செய்யப்பட்ட புற நோயெதிர்ப்பு சகிப்புத்தன்மையின் மையத்தில் நிலைநிறுத்துகிறது. பாக்சுபி3இன் மரபணு அடையாளம், தைமசுக்கு வெளியே நோயெதிர்ப்பு அமைப்பு சுய-வினைத்திறனை எவ்வாறு கட்டுப்படுத்துகிறது என்பதைப் புரிந்துகொள்வதற்கான மூலக்கூறு அடிப்படையை வழங்கியது. ஒழுங்குமுறை டி உயிரணுவின் வளர்ச்சி மற்றும் செயல்பாட்டில் விரிவான பணிகளை வினையூக்கியது. புரூன்கோவ், எசுஒஎசுடி செயல்பாட்டின் இழப்பு எலும்பு வளர்ச்சி குறைபாட்டினை ஏற்படுத்துகிறது என்பதை நிறுவவும் உதவியது. இதன் மூலம் எலும்பு உருவாவதற்கு சுரக்கும் தடுப்பானாக இசுகிளிரோசுடினை வெளிப்படுத்தியது. எலும்பு நோயில் ஒரு சிகிச்சை அச்சாக டபுள்யுஎண்டி சமிக்ஞையை முன்னிலைப்படுத்தியது. பல குழுக்களின் அடுத்தடுத்த மொழிபெயர்ப்புப் பணிகள் ரோமோசோசுமாப் உள்ளிட்ட இசுகிரோசுடென் எதிர்ப்பு சிகிச்சைக்கு வழிவகுத்தன. இது ஒழுங்குமுறை அங்கீகாரத்தைப் பெற்றது. மருத்துவ ஆய்வுகளில் பரவலாக மதிப்பாய்வு செய்யப்பட்டுள்ளது.
# மேரி எலிசபெத் புரூன்கோவ்

## கௌரவங்களும் விருதுகளும்

அக்டோபர் 6, 2025 அன்று ஸ்டாக்ஹோமில் உள்ள கரோலின்ஸ்கா நிறுவனத்தில் நடந்த நோபல் சபை, புற நோயெதிர்ப்பு சகிப்புத்தன்மை தொடர்பான கண்டுபிடிப்புகளுக்காக பிரன்கோவ், இராம்சுடெல், சகாகுச்சி ஆகியோர் உடலியல் அல்லது மருத்துவத்திற்கான நோபல் பரிசைப் பகிர்ந்து கொள்வார்கள் என்று அறிவித்தது.
# மேரி எலிசபெத் புரூன்கோவ்

## தேர்ந்தெடுக்கப்பட்ட காப்புரிமைகள்

மேரி ஈ. புரூன்கோவின் ஆய்வு வெளியீடுகளுக்கு மேலதிகமாக, காப்புரிமைகள் செல்டெக் ஆராய்ச்சி மற்றும் மேம்பாட்டில் இருந்தபோது மரபணு பகுப்பாய்வு மற்றும் எலும்பு உயிரியலுடன் தொடர்புடைய முறைகள் குறித்த ஒரு கண்டுபிடிப்பாளராக பட்டியலிடுகின்றன.
# ஓத நீரிணை

**ஓத நீரிணை** (*Tidal strait*) என்பது இரண்டு கடல் பகுதிகளை இணைக்கும் இயற்கையாகத் தோன்றிய குறுகிய கால்வாயாகும். நீரிணையின் வழியாக ஓதநீரோட்டம் பாயும். ஓத நீரோட்டங்கள் பொதுவாக ஒரு திசையில் இருக்கும், ஆனால் சில நேரங்களில் இரு திசையிலும் மாறி மாறியும் இருக்கும். ஓத நீரிணைகள், குறுகிய கடல்வழிகளாக இருந்தாலும், தொழில்நுட்ப ரீதியாக இவை ஆறுகள் அல்ல. இவை பெரும்பாலும் புவி மேலோட்டு இயக்கத் தோற்றம் கொண்டவையாகும். இவற்றில், இரு முனைகளிலும் உள்ள நீர் படுகைகளுக்கு இடையிலான உயர வேறுபாடுகள் காரணமாக நீரோட்டங்கள் உருவாகின்றன. ஓத நீரிணைகள் கடல்கள் மற்றும் பெருங்கடல்களையும், கழிமுக மண்டலங்களையும் இணைக்க முடியும். சுற்றுச்சூழல் மற்றும் கடல் உயிரியல் பார்வையில் ஓத நீரிணை மிக முக்கியமான பகுதியாகும். அலைகளின் ஆற்றல் காரணமாக இதை மின் உற்பத்திக்குப் பயன்படுத்த முடியும்.  
சில நேரங்களில் அலைகள் ஓத நீரிணைப்புப் பகுதிகளில் வண்டல்கள் சேரவும் அனுமதிக்கின்றன.
# மெட்ரோ பிரைமா எம்ஆர்டி நிலையம்

**மெட்ரோ பிரைமா எம்ஆர்டி நிலையம்** (ஆங்கிலம்: *Metro Prima MRT station*; மலாய்: *Stesen MRT Metro Prima*) என்பது மலேசியா, கோலாலம்பூர், கெப்போங், கெப்போங் சாலை பகுதியில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.  
கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் முதலாம் கட்ட கட்டுமானத்தின் கீழ் இந்த நிலையம் 2022 சூன் 16 அன்று செயல்படத் தொடங்கியது. செரி டாமன்சாரா தீமோர் எம்ஆர்டி நிலையத்திற்கும்; கெப்போங் பாரு எம்ஆர்டி நிலையத்திற்கும் இடையில் இந்த நிலையம் அமைந்துள்ளது; மற்றும் இந்த நிலையத்தின் குறியீடு ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்குமாடி அமைப்பைக் கொண்டது.
# மெட்ரோ பிரைமா எம்ஆர்டி நிலையம்

## வரலாறு

இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) மெட்ரோ பிரைமா எம்ஆர்டி நிலையம் ஒரு பகுதியாக இருக்கும் என 15 செப்டம்பர் 2016 அன்று எம்ஆர்டி நிறுவனம் அறிவித்தது. அந்த வகையில் மெட்ரோ பிரைமா எம்ஆர்டி நிலையம்; புத்ராஜெயா வழித்தடத்தின் வடக்குப் பகுதியில் ஓர் உயர்ம்ட்ட நிலையமாக உருவாக்கப்பட்டது.  
மெட்ரோ பிரைமா எம்ஆர்டி நிலையம் சூன் 16, 2022-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது. மேலும் அதே காலக்கட்டத்தில், குவாசா டாமன்சாரா எம்ஆர்டி நிலையம் தொடங்கி கம்போங் பத்து எம்ஆர்டி நிலையம் வரையிலான புத்ராஜெயா வழித்தடத்தின் பிற நிலையங்களும் செயல்படத் தொடங்கின.
# மெட்ரோ பிரைமா எம்ஆர்டி நிலையம்

## நிலைய அமைவு

கெப்போங் சாலை, மெட்ரோ பிரைமா சாலை சந்திப்பிற்கு அடுத்ததாக இந்த நிலையம் அமைந்துள்ளது. மெட்ரோ பிரைமா வணிக மையத்திற்கு இந்த நிலையம் முதன்மையாகச் சேவை செய்கிறது.
# மெட்ரோ பிரைமா எம்ஆர்டி நிலையம்

## நிலைய அமைவிடம்

மெட்ரோ பிரைமா எம்ஆர்டி நிலையம், அடுக்கு மாடி அமைப்பைக் கொண்ட நிலையமாகும். தரை மட்டத்திலிருந்து இரண்டு நிலைகளைக் கொண்டு உயர்த்தப்பட்ட நிலைய வடிவமைப்பைக் கொண்டது. முதல் நிலை இணைப்புவழி தளமாகும்; இரண்டாம் நிலையின் மேல் தளத்தில் இரட்டை வழித்தடங்களும்; இரண்டு நடைமேடைகளும் உள்ளன.  
மெட்ரோ பிரைமா நிலைய வழித்தடத்தின் முனையத்திற்குச் செல்ல இரண்டு நடைமேடைகள் உள்ளன; **நடைமேடை 1** **புத்ராஜெயா** சென்ட்ரலுக்கும், **நடைமேடை 2** **குவாசா டாமன்சாரா** எம்ஆர்டி நிலையத்திற்கும் செல்கின்றன.
# மெட்ரோ பிரைமா எம்ஆர்டி நிலையம்

## நிலைய அமைவிடம்

### நிலைய அமைப்பு

| <span style=color:#FACA05>**PY வடக்கு திசை**</span> | ← → |  |
| --- | --- | --- |
| **L1** | இணைப்புவழி |  |
| **M** | M தளம் |  |
| **G** | தரை நிலை | } |  
புத்ராஜெயா தொடருந்து சேவைக்காக, இந்த நிலையத்தின் மேல் பகுதியில் ஒரு நடுத்தர நடைமேடை உள்ளது.  
பயண முனையங்களுக்குச் செல்ல நிலையத்தின் மேல் பகுதியில் **2** தளங்கள் உள்ளன.
- **தளம் 1** - புத்ராஜெயா சென்ட்ரல்
- **தளம் 2** - குவாசா டாமன்சாரா எம்ஆர்டி நிலையம்
# மெட்ரோ பிரைமா எம்ஆர்டி நிலையம்

## வெளியேறும் வழிகள் - நுழைவாயில்கள்

| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | மேற்கு நிலையம் | **மெட்ரோ பெர்டானா மேற்கு சாலை 1**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) கெப்போங் தொழில்துறை பூங்கா (→) மெட்ரோ பிரைமா வாகனங்கள் நிறுத்தம் (→) செரி எடாரான் இலகு தொழில்துறை பூங்கா |  |
| **<span>B</span>** | தெற்கு நிலையம் | **கெப்போங் ஜாலான் பெசார்**
வாடகை தனியார் வாகனங்கள் நிறுத்தம் (→) இயோன் மால் மெட்ரோ பிரைமா (→) பிளாசா மெட்ரோ பிரைமா (→) மெட்ரோ பிரைமா சாலை (→) மெட்ரோ 2 சாலை (→) முத்தியாரா மாக்மா சொகுசுமனை வளாகம் | } |
# மெட்ரோ பிரைமா எம்ஆர்டி நிலையம்

## பேருந்து சேவைகள்

| மெட்ரோ பிரைமா (நுழைவாயில் B) | கெப்போங் கொமுட்டர் நிலையம் ↺ |  |
| --- | --- | --- |
| மெட்ரோ பிரைமா (நுழைவாயில் A) | தொழில்துறை பூங்கா ↺ |  |
| மெட்ரோ பிரைமா (நுழைவாயில் A) | பண்டாரு பாரு செலாயாங் ↺ |  |
| மெட்ரோ பிரைமா (நுழைவாயில் A) | செலாயாங் நகரம் ↺ | } |
# மெட்ரோ பிரைமா எம்ஆர்டி நிலையம்

## காட்சியகம்

**மெட்ரோ பிரைமா எம்ஆர்டி நிலையக் காட்சிப் படங்கள் (2022)**
# பாக்கசுபி3

**பாக்கசுபி3** (FOXP3, போர்க்கெடு பாக்கசு P3) புரதம் சுகர்பின் (scurfin) என்றும் அழைக்கப்படுகிறது. இது நோயெதிர்ப்பு மண்டலத்தின் எதிர்விளைவுகளில் ஈடுபடும் ஒரு புரதமாகும். பாக்கசு புரதக் குடும்பத்தைச் சேர்ந்த பாக்கசுபி3, தி உயிரணுக்களின் வளர்ச்சியிலும் செயலியக்கத்திலும் கட்டுப்படுத்துப்பாதையில் முதன்மையான கட்டுப்படுத்தியாகச் செயல்படுவதாகத் தோன்றுகிறது. கட்டுப்படுத்து தி உயிரணுக்கள் பொதுவாக நோயெதிர்ப்பு ஆற்றலைக் தணிக்கின்றன. புற்றுநோயில், கட்டுப்படுத்து தி உயிரணு செயல்பாட்டை அதிகமாகச் செய்வதானது நோயெதிர்ப்பு அமைப்பு புற்றுநோய் உயிரணுக்களை அழிப்பதைத் தடுக்கலாம். தன்னுடல் தாக்க நோய்களில், கட்டுப்படுத்து தி உயிரணுச் செயல்பாட்டின் குறைபாடு மற்ற தன்னுடல் எதிர்ப்பொருள் செல்கள் உடலின் சொந்த திசுக்களை தாக்க அனுமதிக்கும்.  
துல்லியமான கட்டுப்பாட்டு பொறிமுறை இன்னும் நிறுவப்படவில்லை என்றாலும், பாக்கசுப் புரதங்கள் படியெடுப்புக் கட்டுப்படுத்திகளின் போர்க்கெடு/ கிளைத்தசுரி (forkhead/winged-helix) குடும்பத்தைச் சேர்ந்தவை, மேலும் படியெடுப்பின் போது ஒத்த டி. என். ஏ பிணைப்பு தொடர்புகள் மூலம் கட்டுப்பாட்டை செலுத்துவதாகக் கருதப்படுகிறது. கட்டுப்படுத்து தி உயிரணு மாதிரி அமைப்புகளில், பாக்கசுபி3 (FOXP3) படியெடுப்புக்காரணி கட்டுப்படுத்து தி உயிரணு செயல்பாட்டில் ஈடுபட்டுள்ள மரபணுக்களுக்கான ஊக்குவிப்பான்களைக் கொண்டுள்ளன, மேலும் டி செல் ஏற்பிகளின் தூண்டுதலைத் தொடர்ந்து முக்கிய மரபணுக்களின் படிவடிப்புகளைத் தடுக்கலாம்
# பாக்கசுபி3

## அமைப்பு

மனித பாக்கசுபி3 மரபணுக்களில் 11 நிரல் எக்குசான்கள் (Exon) உள்ளன. எக்குசான்-இண்டரான் எல்லைகள் எலி மற்றும் மனித மரபணுக்களின் குறியீட்டு பகுதிகளில் ஒரே மாதிரியானவை. மரபணு வரிசை பகுப்பாய்வு மூலம், பாக்கசுபி3 (FOXP3) மரபணு X குரோமோசோமின் p-கைக்கு படியொப்பாகுகிறது (map) (குறிப்பாக, Xp11.23.
# பாக்கசுபி3

## நோயுறு உடலியங்கியல்

மனித நோய்களில், கட்டுப்பாட்டு தி உயிரணுக்களின் எண்ணிக்கையில் ஏற்படும் மாற்றங்கள்-குறிப்பாக பாக்கசுபி 3 ஐ வெளிப்படுத்தும் மாற்றங்கள்-பல நோய் நிலைகளில் காணப்படுகின்றன. எடுத்துக்காட்டாக, கட்டிகள் உள்ள நோயாளிகள் உள்ளூர் ஒப்பீட்டளவில் அதிகப்படியான Foxp3 நேர்ம தி உயிரணுக்களைக்T கொண்டுள்ளனர், இது புற்றுநோய் செல்கள் உருவாவதை அடக்கும் உடலின் திறனைத் தடுக்கிறது. மாறாக, சிஸ்டமிக் லூபஸ் எரிதெமாடோசஸ் (எஸ். எல். இ.) போன்ற தன்னுடல் தாக்க நோயால் பாதிக்கப்பட்ட நோயாளிகள் பாக்கசுபி3 னேர்ம உயிரணுக்களில் செல்களின் தொடர்புடைய செயலிழப்பைக் கொண்டுள்ளனர்.. பாக்கசுபி3 மரபணு ஐபிஇஎக்ஸ் நோய்க்குறி (இம்யூனோடைஸ்ரிகுலேஷன், பாலிஎண்டோகிரினோபதி, மற்றும் என்டரோபதி, எக்ஸ்-லிங்க்ட்) ஆகியவற்றில் பிறழ்வடைகிறது. IPEX உள்ள பல நோயாளிகள் FOXP3 இன் டிஎன்ஏ-பிணைப்பு போர்க்கெடு களத்தில் பிறழ்வுகளைக் கொண்டுள்ளனர்.
# பாக்கசுபி3

## புற்றுநோயில் பங்கு

கட்டுப்பாட்டு தி உயிரணு வேறுபடுத்துமையில் பாக்கசுபி 3 இன் பங்கிற்கு மேலுமாக, புற்றுநோய் வளர்ச்சியில் பாக்கசுபி 3 முக்கியப் பங்கு வகிக்கிறது என்பதை பல சான்றுகள் சுட்டிக்காட்டியுள்ளன.
# பாக்கசுபி3

## தானே தன்னுடல் தாக்கி அமைப்பு

பாக்கசுபி3 ஒழுங்குறுத்துப பாதையின் பிறழ்வுகள் அல்லது இடையூறுகள், குறிப்பிட்ட உறுப்பைச்சார்ந்த தானே தன்னுடல் தாக்கி நோய்களுக்குக் காரணமாகலாம். தானே த்ன்னுடல் தாக்கி தைராய்டழற்சி, வகை-1 நீரிழிவு நோய் போன்ற உறுப்பு சார்ந்த தானே தன்னுடல் தாக்கி நோய்களுக்கு வழிவகுக்கும்
# சாரதா பிரசாத் பதன்

**சாரதா பிரசாத் பதன்** (*Sarada Prasad Padhan*) என்பவர் இந்தியாவின் ஒடிசா மாநிலத்தைச் சேர்ந்த ஓர் அரசியல்வாதி ஆவார். 2024ஆம் ஆண்டு முதல் ஒடிசா சட்டமன்றத்தில் உறுப்பினராக உள்ளார். ஒரு சுயேச்சை வேட்பாளராக மகங்கா சட்டமன்றத் தொகுதியைப் பிரதிநிதித்துவப்படுத்துகிறார்.  
2014ஆம் ஆண்டு மற்றும் 2019ஆம் ஆண்டுகளில் நடைபெற்ற ஒடிசா சட்டமன்றத் தேர்தல்களில், பிரதாப் இயெனாவை எதிர்த்துப் போட்டியிட்டார். முதலில் சுயேச்சையாகவும் பின்னர் பாரதிய சனதா கட்சி வேட்பாளராகவும் போட்டியிட்டார். ஆனால் இரண்டு முறையும் தோற்கடிக்கப்பட்டார். 2024ஆம் ஆண்டு நடைபெற்ற ஒடிசா சட்டமன்றத் தேர்தலில் இவர் வெற்றி பெற்றார். இத்தேர்தலில் அங்கித் பிரதாப் இயெனாவை தோற்கடித்து, சுயேச்சை சட்டமன்ற உறுப்பினராக தனது முதல் தேர்தல் வெற்றியைப் பெற்றார்.
# சாரதா பிரசாத் பதன்

## அரசியல்

இவரது தந்தை பிரச்சபந்து பதன், போதமரை கிராம பஞ்சாயத்தின் சர்பஞ்சாக பல முறை பணியாற்றியுள்ளார். இவர் ஆரம்பத்தில் மகங்காவில் பிச்சூ சனதா தளம் கட்சியில் இருந்தார். ஆனால் பிரதாப் இயெனா அப்பகுதியில் ஒரு முக்கிய அரசியல் நபராக உருவெடுத்தபோது இவர் ஓரங்கட்டப்பட்டார். கட்சிக்குள் ஓரங்கட்டப்பட்டதைத் தொடர்ந்து, ஒரு சுயாதீனத் தலைவராக மகங்கா விகாசு பரிசத் (எம்விபி) என்ற பெயரில் இவர் தனது சொந்த இயக்கத்தைத் தொடங்கினார்.  
2014ஆம் ஆண்டு நடைபெற்ற ஒடிசா சட்டமன்றத் தேர்தலில், பிரதாப் இயெனாவை எதிர்த்து சுயேச்சை வேட்பாளராகப் போட்டியிட்டார், ஆனால் தோற்கடிக்கப்பட்டார். பின்னர், 2018ஆம் ஆண்டில் பாரதிய சனதா கட்சியில் சேர்ந்தார். 2019ஆம் ஆண்டு நடைபெற்ற தேர்தலில் மீண்டும் போட்டியிட்டு, பிரதாப் இயெனாவை மீண்டும் ஒருமுறை எதிர்கொண்டார், ஆனால் மீண்டும் தோல்வியடைந்தார்.  
மத்திய அமைச்சரவை அமைச்சர் தர்மேந்திர பிரதானுக்கு நெருக்கமானவராகக் கருதப்பட்டார். ஆனால் உள் அரசியல் இயக்கவியல் காரணமாக, 2024 தேர்தலுக்கான பாரதிய சனதா கட்சியின் பிரதிநிதியாக இவருக்கு அனுமதி மறுக்கப்பட்டது. இதன் விளைவாக, ஒரு சுயேச்சை வேட்பாளராகப் போட்டியிட்டார், அவரது முக்கிய எதிரியாக அங்கித் பிரதாப் இயெனா இருந்தார்.
# சாரதா பிரசாத் பதன்

## திருமணம்

பிரதான் மார்ச் 2, 2025ஆம் ஆண்டு மார்ச்சு மாதம் 2 ஆம் தேதியன்று இராசத்தானின் செய்ப்பூரில் சிப்ரா பிரியதர்சினி பால் என்ற பெண்ணைத் திருமணம் செய்து கொண்டார். இவரது மணைவி பால் ஒடிசா நிர்வாக சேவையில் பயிற்சி அதிகாரியாக உள்ளார். முன்னதாக மகங்கா மற்றும் நிசுசிந்த்கோலி தொகுதிகளில் சமூக விரிவாக்க அதிகாரியாகப் பணியாற்றினார்.
# கைகேரி

'''  
**கைகேரி** (*Kaikeri*) என்பது இந்தியாவின் தென் மாநிலமான கர்நாடகாவின் குடகு மாவட்டத்தில் விராச்பேட்டை வட்டத்தில் அமைந்துள்ளது.
# கைகேரி

## மக்கள் தொகையியல்

2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி கைகேரி கிராமத்தின் மொத்த மக்கள் தொகை 5176 ஆகும். இம்மக்கள் தொகையில் ஆண்களின் எண்ணிக்கை 2619 ஆகவும் பெண்களின் எண்ணிக்கை 2557 ஆகவும் இருந்தது.
# கீழ் முதுகு வலி

**கீழ் முதுகு வலி** என்பது விலா எலும்பு<nowiki/>களின் கீழ் விளிம்புக்கும் பிட்டத்தின் மடிப்புக்கும் இடையில் உள்ள தசைகள், நரம்புகள் மற்றும் முதுகின் எலும்பு<nowiki/>களை உள்ளடக்கிய ஒரு பொதுவான வலி ஆகும். வலி மந்தமான நிலையான வலியிலிருந்து திடீரென கூர்மையான உணர்வு வரை மாறுபடும். கீழ் முதுகு வலியை கால அளவைப் பொறுத்து கடுமையான (6 வாரங்களுக்கும் குறைவான வலி), துணை-நாள்பட்ட (6 முதல் 12 வாரங்கள்) அல்லது நாள்பட்ட (12 வாரங்களுக்கு மேல்) என வகைப்படுத்தலாம். கீழ் முதுகு வலி அசைவதை கடினமாக்குகிறது மற்றும் வாழ்க்கைத் தரம், மன நல்வாழ்வை பாதிக்கிறது. முதுகுவலி<nowiki/>யின் அறிகுறிகள் பொதுவாக அவை தொடங்கிய சில வாரங்களுக்குள் மேம்படும், 40–90% பேர் ஆறு வாரங்களுக்குள் குணமடைவார்கள்.
கீழ் முதுகுவலியுடன் பிற பிரச்சனைகளும் ஏற்படலாம். நாள்பட்ட கீழ் முதுகுவலி தூக்கப் பிரச்சினைகளுடன் தொடர்புடையது, தூக்கத்தின் போது தொந்தரவுகள், குறைந்த தூக்க காலம் மற்றும் தூக்கத்தில் குறைவான திருப்தி ஆகியவை அடங்கும்.
# கீழ் முதுகு வலி

## காரணங்கள்

எம்ஆர்ஐ-யில் காணப்படும் ஹெர்னியேட்டட் டிஸ்க், கீழ் முதுகு வலிக்கான ஒரு சாத்தியமான காரணம்.  
கீழ் முதுகு வலி என்பது ஒரு குறிப்பிட்ட நோய் அல்ல, மாறாக பல்வேறு நிலைகளின் தீவிரத்தன்மை கொண்ட ஏராளமான அடிப்படை பிரச்சனைகளால் ஏற்படக்கூடிய ஒரு புகார்.பெரும்பாலான கீழ் முதுகு வலிக்கு தெளிவான காரணம் இல்லை ஆனால் சுளுக்கு போன்ற தீவிரமற்ற தசை அல்லது எலும்புக்கூடு பிரச்சினைகளின் விளைவாக இது இருப்பதாக நம்பப்படுகிறது.உடல் பருமன், புகைபிடித்தல், கர்ப்ப காலத்தில் எடை அதிகரிப்பு, மன அழுத்தம், மோசமான உடல் நிலை மற்றும் மோசமான தூக்க நிலை ஆகியவை கீழ் முதுகு வலிக்கு பங்களிக்கக்கூடும்.கீழ் முதுகு வலிக்கு அடிப்படை நோயால் ஏற்படாத காரணங்கள் இருக்கலாம். உதாரணங்களில் அதிகப்படியான உடற்பயிற்சி அல்லது அதிகமாக தூக்குதல், நீண்ட நேரம் உட்கார்ந்து படுப்பது, சங்கடமான நிலையில் தூங்குவது, சரியாக பொருந்தாத முதுகுப்பையை அணிவது போன்றவை அடங்கும்.
# கெப்போங் பாரு எம்ஆர்டி நிலையம்

**கெப்போங் பாரு எம்ஆர்டி நிலையம்** (ஆங்கிலம்: *Metro Prima MRT station*; மலாய்: *Stesen MRT Metro Prima*) என்பது மலேசியா, கோலாலம்பூர், கெப்போங், கெப்போங் சாலை பகுதியில் அபி அபி 1 சாலைச் சந்திப்புக்கு *(Jalan Api Api 1)* அருகில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.  
கெபோங் பாரு நிலையம் சப்பானிய ஜென் வடிவமைப்புகளுடன் செராம்பி பாணி *(Serambi-style)* வடிவமைப்பைக் கொண்டுள்ளது. இந்த நிலையத்தை ஓங்&ஓங் நிறுவனத்தினர் வடிவமைத்துள்ளனர்.  
கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் முதலாம் கட்ட கட்டுமானத்தின் கீழ் இந்த நிலையம் 2022 சூன் 16 அன்று செயல்படத் தொடங்கியது. மெட்ரோ பிரைமா எம்ஆர்டி நிலையத்திற்கும்; ஜிஞ்சாங் எம்ஆர்டி நிலையத்திற்கும் இடையில் இந்த நிலையம் அமைந்துள்ளது; மற்றும் இந்த நிலையத்தின் குறியீடு ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்குமாடி அமைப்பைக் கொண்டது.
# கெப்போங் பாரு எம்ஆர்டி நிலையம்

## வரலாறு

இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) மெட்ரோ பிரைமா எம்ஆர்டி நிலையம் ஒரு பகுதியாக இருக்கும் என 15 செப்டம்பர் 2016 அன்று எம்ஆர்டி நிறுவனம் அறிவித்தது. அதன் பின்னர் கெப்போங் பாரு எம்ஆர்டி நிலையம்; புத்ராஜெயா வழித்தடத்தின் வடக்குப் பகுதியில் ஓர் உயர்ம்ட்ட நிலையமாக உருவாக்கப்பட்டது.  
கெப்போங் பாரு எம்ஆர்டி நிலையம் சூன் 16, 2022-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது. மேலும் அதே காலக்கட்டத்தில், குவாசா டாமன்சாரா எம்ஆர்டி நிலையம் தொடங்கி கம்போங் பத்து எம்ஆர்டி நிலையம் வரையிலான புத்ராஜெயா வழித்தடத்தின் பிற நிலையங்களும் செயல்படத் தொடங்கின.
# கெப்போங் பாரு எம்ஆர்டி நிலையம்

## நிலைய அமைவு

இந்த நிலையம் மலேசிய கூட்டரசு சாலை 54-இல் அமைந்துள்ளது. மெட்ரோ பிரைமா வணிக மையத்திற்கு இந்த நிலையம் முதன்மையாகச் சேவை செய்கிறது.  
தைவானிய பௌத்த சமய அமைப்பான இசு சி அமைப்புடன் இணைக்கப்பட்ட ஜிங் சி *(Jing Si Hall)* பௌத்த ஆலயம் உள்ளது. இந்த ஆலயம் கெப்போங் பாரு எம்ஆர்டி நிலையத்திலிருந்து 250 மீ தென்கிழக்கில் அமைந்துள்ளது.
# கெப்போங் பாரு எம்ஆர்டி நிலையம்

## நிலைய அமைவிடம்

கெப்போங் பாரு எம்ஆர்டி நிலையம் 3 நுழைவாயில்களைக் கொண்டது. அத்துடன் இந்த நிலையம் அடுக்கு மாடி அமைப்பைக் கொண்ட நிலையமாகும். தரை மட்டத்திலிருந்து இரண்டு நிலைகளைக் கொண்டு உயர்த்தப்பட்ட நிலைய வடிவமைப்பைக் கொண்டது. முதல் நிலை இணைப்புவழி தளமாகும்; இரண்டாம் நிலையின் மேல் தளத்தில் இரட்டை வழித்தடங்களும்; ஒரு தீவு மேடையில் இரண்டு நடைமேடைகளும் உள்ளன.  
கெப்போங் பாரு நிலைய வழித்தடத்தின் முனையத்திற்குச் செல்ல இரண்டு நடைமேடைகள் உள்ளன; **நடைமேடை 1** **புத்ராஜெயா** சென்ட்ரலுக்கும், **நடைமேடை 2** **குவாசா டாமன்சாரா** எம்ஆர்டி நிலையத்திற்கும் செல்கின்றன.
# கெப்போங் பாரு எம்ஆர்டி நிலையம்

## நிலைய அமைவு

இந்த நிலையம் கெப்போங் பாரு நகர்ப்புறத்தில், மலேசிய கூட்டரசு சாலை 54-இல் அமைந்துள்ளது; மற்றும் லாமான் ரிம்புனான் *(Laman Rimbunan),* யூயென் லாங் சீனர் கோயில் *(Yuen Long Chinese Temple),* விசுத்தா முத்தியாரா சொகுசுமாடி வீடுகள் *(Vista Mutiara Condominium),* கெப்போங் தொழில்முனைவோர் பூங்கா *(Kepong Entrepreneur Park),* கெப்போங் வணிகம் மற்றும் தொழில்துறை பகுதி *(Kepong Business and Industrial Area),* படாசோ முத்தியாரா குடியிருப்பு பகுதிகளுக்கு *(Fadaso Mutiara Park)* அருகில் உள்ளது.
# கெப்போங் பாரு எம்ஆர்டி நிலையம்

## நிலைய அமைவு

### நிலைய அமைப்பு

| <span style=color:#FACA05>**PY வடக்கு திசை**</span> | ← → |  |
| --- | --- | --- |
| **L1** | இணைப்புவழி |  |
| **G** | தரை நிலை | } |  
நிலையத்தின் மேல் பகுதியில் **1** தீவு மேடையில் **2** நடைமேடைகள் உள்ளன.
- **நடைமேடை 1** - புத்ராஜெயா சென்ட்ரல்
- **நடைமேடை 2** - குவாசா டாமன்சாரா எம்ஆர்டி நிலையம்